หมออึ่งจนมุมลักตัด หัวศพ ทำพิธีขอหวยแลกค่าจ้าง1ล.
บุกรวบ 1 ใน 2 หมอผีแก๊งตัดหัวกะโหลกผีตายโหงในป่าช้า หนีไปกบดานที่บ้านเมียต่างจังหวัด สอบสวนรับสารภาพร่วมกับพรรคพวกแอบเข้าไปตัดหัวศพของหนุ่มที่ผูกคอตายจริง อ้างมีคนจ้าง 1 ล้านบาท ให้นำหัวกะโหลกผีมาทำพิธีขอหวย แต่ยังไม่ทันลงมือทำต้องเผ่นหนี เนื่องจากญาติศพเข้าแจ้งความ แต่สุดท้ายหนีไม่พ้นเงื้อมมือกฎหมาย,กรณีแก๊งหมอผีแอบตัดหัวผีตายโหงที่ฝังในป่าช้าวัดนาเมืองไทย อ.น้ำโสม จ.อุดรธานี โดยตัดเอาหัวจากศพของนายธีระพงษ์ ศรีบุรินทร์ อายุ 27 ปีที่ผูกคอตาย ภายหลังเจ้าหน้าที่ตำรวจได้จับกุม น.ส.บังอร ศรีนานาม อายุ 27 ปี ลูกศิษย์สาวทอมของหมอผีตัวการใหญ่ สอบสวนยอมรับสารภาพว่าร่วมกับ 2 หมอผีเข้าไปขโมยหัวกะโหลกผีตายโหงเพื่อทำปั้นเหน่งหรือหน้าผากผีตายโหงตามออเดอร์สั่งซื้อ ส่วน 2 หมอผีตัวแสบเผ่นหนีไปได้ ทิ้งไว้เพียงหม้อต้มกะโหลก หนังหัว น้ำมันพรายและขี้ผึ้งเท่านั้น เจ้าหน้าที่ตำรวจจึงเสนอศาลออกหมายจับทันที,ต่อมาบ่ายวันที่ 23 ก.ย. พ.ต.อ.วิธ มุทธสินธุ์ ผกก.สส.กก.ภ.จ.อุดรธานี เปิดเผยว่า หลังจากศาล จังหวัดอุดรธานีได้อนุมัติหมายจับที่ จ 271/2558ลงวันที่ 22 กันยายน 2558 ให้จับกุมนายอาทิตย์ คงกะเรียน หรืออาจารย์อ๋อง และหมายจับที่ จ272/2558 ลงวันที่ 22 กันยายน 2558 ให้จับกุมนายณรงค์ ภูมิภูชิต หรืออาจารย์อึ่ง โดยกล่าวหาร่วมกันลักทรัพย์ โดยทำอันตรายสิ่งกีดกั้น สำหรับคุ้มครองทรัพย์นั้น โดยใช้ยานพาหนะ หรือรับของโจรนั้นได้สั่งให้ชุดสืบสวนออกติดตามจับกุมตัวทันที โดยคาดว่าทั้งสองหนีไปกบดานตามบ้านญาติพี่น้อง,กระทั่งบ่ายสองวันเดียวกัน พ.ต.ต.ประเพียร กุมผัน สว.สส.สภ.นาด้วง จ.เลย พร้อมกำลังนำหมายศาลจับกุมนายณรงค์ ภูมิภูชิต หรืออาจารย์อึ่ง อายุ 35 ปี อยู่บ้านเลขที่ 50 หมู่ 6 บ้านนาต้อง ต.นายูง อ.นายูง จ.อุดรธานี ตามหมายจับศาลจังหวัดอุดรธานี ขณะเดินอยู่ถนนกลางหมู่บ้านหนองเป็ดก่า หมู่ 16 ต.นาดอกคำ อ.นาด้วง จ.เลย ควบคุมตัวไปสอบสวน,เบื้องต้นนายณรงค์ให้การว่า เคยบวชเป็นสามเณรอยู่หลายพรรษา พอสึกออกมาศึกษาแต่เรื่องไสยศาสตร์และตั้งตนเป็นหมอผีรับสักยันต์ทำเมตตามหานิยม ทำคุณไสยและมนต์ดำ พร้อมสารภาพว่าร่วมกับนายอาทิตย์ คงกะเรียน หรืออาจารย์อ๋อง เพื่อนที่ถูกออกหมายจับอีกคน ลักตัดหัวกะโหลกจากศพนายธีระพงษ์ ศรีบุรินทร์ อายุ 27 ปี ที่ญาติฝังไว้ในป่าช้าวัดนาเมืองไทย ต.น้ำโสม อ.น้ำโสม จ.อุดรธานี ไปจริง เพราะมีนายทุนซึ่งไม่สามารถบอกชื่อได้ว่าจ้างให้นำหัวกะโหลกผีตายโหงไปทำพิธีขอหวย หากทำให้ถูกหวยตนจะได้ค่าจ้าง 1 ล้านบาท,นายณรงค์ให้การอีกว่า หลังขโมยหัวกะโหลกมาได้แล้วนำไปผ่าแบ่งกัน นำกะโหลก สมอง หนังหัวไปต้มเคี่ยวเอาน้ำมันเพื่อทำขี้ผึ้ง แต่ยังไม่ทันทำพิธีขอหวยเพราะทราบว่าญาติเจ้าของหัวกะโหลกได้เข้าแจ้งความตำรวจ เลยกลัวถูกจับจึงโทรศัพท์หานายอาทิตย์แยกย้ายกันหลบหนีก่อนโดยตนหลบมากบดานที่บ้านภรรยาใน อ.นาด้วง จ.เลย จนถูกเจ้าหน้าที่ตำรวจตามจับกุม ผู้สื่อข่าวรายงานเพิ่มเติมว่า ขณะถูกควบคุมตัวนายณรงค์หรืออาจารย์อึ่งได้โทรศัพท์หานายอาทิตย์หรืออาจารย์อ๋อง แจ้งว่าถูกจับแล้ว ขอให้มอบตัว ซึ่งนายอาทิตย์บอกว่าจะเข้ามอบตัวที่ กก.สส.ภ.จ.อุดรธานี ในเร็วๆนี้
บุกรวบ 1 ใน 2 หมอผีแก๊งตัดหัวกะโหลกผีตายโหงในป่าช้า หนีไปกบดานที่บ้านเมียต่างจังหวัด สอบสวนรับสารภาพร่วมกับพรรคพวกแอบเข้าไปตัดหัวศพของหนุ่มที่ผูกคอตายจริง  
ข่าวหน้า1,ตัดหัวกะโหลก,ผีตายโหง,ตัดหัวศพ,ผูกคอตาย,ศพผูกคอตาย,ขอหวย,ทำปั้นเหน่ง,หน้าผากผีตายโหง,อุดรธานี,อาจารย์อ๋อง,อ.อ๋อง,อาทิตย์ คงกะเรียน,ข่าว,ข่าวภูมิภาค,ไทยรัฐฉบับพิมพ์